Louis-Ferdinand Fix

De **Louis-Ferdinand Fix**, gebuer den 3. September 1829 an der Stad Lëtzebuerg, a gestuerwen den 29. Mäerz 1893 zu Washington D.C., war e lëtzebuergeschen, méi spéit US-amerikanesche Beruffszaldot. Hien huet an den Arméien, resp. der Marinn, vun der Belsch, vum Däitsche Bond, vum Giuseppe Garibaldi senge *Routhiemer*, vum Kinnekräich Piemont-Sardinien a vun den Unionisten am Amerikanesche Biergerkrich gedéngt.

## Liewen a Karriär
De Louis-Ferdinand Fix war de Jong vum Broderies- an Tüll-Fabrikant Moïse Bernard Fix an der Emilie "Merlé" Godchaux, der Sëschter vum Lion a vum Pinhas Godchaux, déi an den 1820er Joren aus dem franséische Bourbonne-les-Bains op Lëtzebuerg wunne komm waren. Hien ass um *Lentzen Eck* um Stater Krautmaart gebuer.

An den 1830er Joren ass d'Famill an d'Belsch, op Arel, dono op Bréissel, geplënnert, iwwerdeems de Louis-Ferdinand zu Lëtzebuerg bei senge Grousseletere blouf, fir do an de Stater Kolléisch ze goen. No der Première goung hien op Antwerpen op d**[[Antwerp Maritime Academy|École supérieure de navigation]]'', wou en 1848 Mari''[[Antwerp Maritime Academy|n]]''ne-Leitnant gouf. Direkt dono goung hien an d'Kinneklech Militärschoul zu Bréissel.

Wéi den [[Däitsche Bond]], zu deem och Lëtzebuerg gehéiert huet,  eng ''[[Reichsflotte]]'' opgesat huet, goufen och 6 Offizéier vun der belscher Marinn, dorënner de Fix, agestallt. Hie war 4 Joer laang Leitnant op verschiddene Schëffer, de [[Corvette|Corvettë]] ''Bremen'' a ''Grossherzog von Oldenburg'' an der [[Fregatt]] ''[[SMS Barbarossa|Barbarossa]]''.

1852 gouf d**Reichsflotte* nees opgeléist, an de Fix ass als Offizéier bei d'belsch Handelsmarinn gaangen, wou hie bis 1859 ë.&nbsp;a. am [[Mëttelmier]]raum an um [[Schwaarzt Mier|Schwaarze Mier]], an op Handelsweeër an d'[[Vereenegt Staate vun Amerika|USA]], an [[Indien]] an a [[China]] ënnerwee war.

Bei enger vu senge Faarten am Amerika hat de Fix zu [[New York City|New York]] den [[Giuseppe Garibaldi]] kenne geléiert, an nodeems d'Gesellschaft, fir déi e geschafft hat, 1859 liquidéiert gouf, ass hien an [[Italie]] gaangen, wou e vum Juni 1860 u fir deem seng *Camisse Rosse* an de Krich gaangen ass. Bei der [[Schluecht vu Volturno]] gouf e blesséiert, ass awer nees an d'[[Risorgimento]]-Arméi zeréckgaangen, a gouf dunn, wéi déi an dem [[Vittorio Emmanuele I. vun Italien|Vittorio Emmanuel I.]] seng Arméi integréiert gouf, Majouer an der kinneklecher Arméi.

1862 ass hien an Amerika gefuer, fir do am [[Sezessiounskrich]] op der Säit vun der Arméi vun den Unionisten (Nordstaaten) ze kämpfen. Hie gouf Infanterie-Kommandant am Grad vum [[Captain]] an der Arméi vum [[Ohio]]. 1864 gouf hien zum Majouer an Adjoint vum Generol [[William Starke Rosecrans]] sengem [[État-major]] ernannt, an e puer Méint drop [[Lieutenant-colonel]], an Adjoint vun de Genereel a Kommandante vum [[Missouri]].

Nom Enn vum Biergerkrich, am Mee 1865 gouf de Fix fir e puer Méint *Superintedant* an Inspekter vum Militärprisong vu [[Saint-Louis]] an dono Divisiounschef am Krichsdepartement zu Washington, wou e bis kuerz viru sengem Doud blouf.

Hien huet 1871 déi US-amerikanesch Nationalitéit ugeholl.

1863 huet hien d'Emma Jaeger kennegeléiert, zesumme krute si 3 Kanner.

De Fix ass un engem [[Häerzinfarkt|Häerzschlag]] gestuerwen a gouf um [[Arlington National Cemetery|Nationalkierfecht vun Arlington]] begruewen.

Säi Brudder war den [[Henri-Constant Fix]].

==Um Spaweck==
*  Louis Leconte: "Fix, Louis-Ferdinand". In: *Biographie Nationale de Belgique, Tome 35 Supplément.''  Académie royale des sciences, des lettres et des beaux-arts de Belgique,  Bruxelles 1969, S.266-270.
*  Colonel Louis Ferdinand FIX (1829—1893) - Ein unvergessener Luxemburger Kriegsheld in Amerika, Luxemburger Wort, 107. Jg., n° 328 (24.11.1954), p. 6.